บิ๊กล็อต ERW โผล่อีก 120 ล้านหุ้น รวม 2 วันมูลค่า 600 ลบ.
บิ๊กล็อต ERW โผล่อีก 120 ล้านหุ้น มูลค่า 360 ลบ. ราคาเฉลี่ยหุ้นละ 3 บ./หุ้น ส่วนเมื่อวันที่ 20 ส.ค. มีบิ๊กล็อต 80 ล้านหุ้น มูลค่า 240 ลบ. รวม 2 วันมูลค่า 600 ลบ.
บิ๊กล็อต ERW โผล่อีก 120 ล้านหุ้น มูลค่า 360 ลบ. ราคาเฉลี่ยหุ้นละ 3 บ./หุ้น รวม 2 วันมูลค่า 600 ลบ.
23 ส.ค. 2564

ผู้สื่อข่าวรายงานว่า ในวันนี้ (23 ส.ค.2564) มีรายการสรุปซื้อขายกระดานรายใหญ่ (Big lot) ของหุ้น บริษัท ดิ เอราวัณ กรุ๊ป จำกัด (มหาชน) หรือ ERW จำนวน 2 รายการ ปริมาณ 120 ล้านหุ้น มูลค่ารวม 360 ล้านบาท ราคาเฉลี่ย 3 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น ERW ปิดตลาดวันนี้อยู่ที่ 3.12 บาท บวก 0.12 บาท หรือ 4% สูงสุดที่ 3.16 บาท ต่ำสุดที่ 3.02 บาท มูลค่าซื้อขายที่ 464.35 ล้านบาท
ขณะที่ก่อนหน้านี้ เมื่อวันที่ 20 ส.ค.2564 มีรายการสรุปซื้อขายกระดานรายใหญ่หุ้น ERW จำนวน 1 รายการ ปริมาณ 80,000,000 หุ้น มูลค่ารวม 240 ล้านบาท ราคาเฉลี่ย 3 บาทต่อหุ้น ดังนั้น ERW จึงมีบิ๊กล็อต 2 วันรวมมูลค่า 600 ล้านบาท